以長形紙盒作為包裝，「一身」古銅色，一盒曲奇內有10塊，成盒淨重150g，塊塊有成個一般茶杯杯口咁大，不過外觀「黑掹掹」，唔多討好。而且唔喺獨立包裝，所以開封後最好盡快食晒。  夏威夷果仁巧克力餅乾  雖則中文用上餅乾一詞，但英文則以曲奇稱呼，口感喺如假包換嘅曲奇，咬落幾鬆脆，朱古力味超強勁，翻睇個成份，裡面排第二嘅喺黑朱古力，佔嘅比重唔少，有19%  ，怪唔得咁濃郁，此外，除曲奇本身喺朱古力味之外，內裡仲有啲朱古力粒，真喺足以冧死啲朱古力死硬粉絲  ；而第三重成份喺夏威夷果仁，佔16%，果仁碎佈滿曲奇內，啖啖都咯咯聱，口感脆搉搉；再睇埋其他成份，加咗唔少化學劑，所以少食多滋味，多吃唔會壞肚皮，不過就無乜益啫！